
REPUBLIKA HRVATSKA
  ZADARSKA ŽUPANIJA
    OPĆINA POVLJANA
     OPĆINSKO VIJEĆE

KLASA:UP/342-04/26-01/12	
URBROJ:2198-25-01-1-26-1
Povljana, 22. svibnja 2026. godine

Na temelju članka 71. stavka 3. Zakona o pomorskom dobru i morskim lukama („Narodne novine“, broj 83/23), članka 15. Plana upravljanja pomorskim dobrom  na području Općine Povljana za razdoblje od 2024. do 2028. godine („Službeni glasnik Zadarske županije“, broj: 9/24 i „Službeni glasnik Općine Povljana“, broj: 1/2026) i članka 31. Statuta Općine Povljana („Službeni glasnik Zadarske županije“ broj: 13/21 i 11/23 i „Službeni glasnik Općine Povljana“, broj: 1/2025), po raspisanom Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-1), te vezanu Obavijest o izmjeni stavke u Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-3), sve objavljeno u „Službenom glasniku Općine Povljana“ broj: 2/2026 i 3/2026, internetskoj stranici Općine Povljana www.povljana.hr, na oglasnoj ploči Općine Povljana, te u dnevnom listu „Zadarski list“, u upravnom predmetu za stranku NOVA CAMPING d.o.o., OIB: 69210019684, na prijedlog općinskog načelnika, Općinsko vijeće Općine Povljana, OIB: 47207249296, po službenoj dužnosti, na svojoj 6. (šestoj) sjednici održanoj dana 22. svibnja 2026. godine, donosi  

ODLUKU
o odabiru najpovoljnije ponude za dodjelu dozvole na pomorskom dobru na području Općine Povljana za razdoblje od 2026. do 2028. godine za sredstvo Suncobrani na mikrolokaciji Plaža "Rastavac", dio kat. čestice 2138/2  k.o. Povljana

Članak 1.
Sukladno provedenom Javnom natječaju za dodjelu dozvola na pomorskom dobru na području Općine Povljana, za sredstvo Suncobrani, 150 (stoipedeset) komada, na mikrolokaciji Plaža "Rastavac", dio kat. čestice 2138/2  k.o. Povljana, na rok od 3 (tri) godine, odnosno do najkasnije 31. prosinca 2028. godine, kao najpovoljniji ponuditelj za davanje dozvole za obavljanje djelatnosti na pomorskom dobru odabire se:   
1. NOVA CAMPING d.o.o., OIB: 69210019684,.
 
Članak 2.
(1) Ova se Odluka dostavlja svim ponuditeljima za pojedino/a sredstvo/a na mikrolokaciji.
(2) Ova Odluka stupa na snagu prvoga dana nakon dana objave u „Službenom glasniku Općine Povljana“, a izvršnost ove Odluke nastupa dostavom ove Odluke svim ponuditeljima koji su se natjecali za pojedino/a sredstvo/a na mikrolokaciji.
(3) Po izvršnosti ove Odluke, općinski načelnik donosi Rješenje o davanju dozvole na pomorskom dobru najpovoljnijem ponuditelju.

Obrazloženje
Za predmetnu mikrolokaciju i sredstvo, zaprimljene su dvije ponude, ponuditelja NOVA CAMPING d.o.o., OIB: 69210019684,  i ponuditelja Aminess d.d., OIB: 58935879058.
Obje su ponude zaprimljene pravovremeno.
Ponuditelj NOVA CAMPING d.o.o., OIB: 69210019684 dao je ponudu na iznos od 46,66 eura po komadu sredstva za 150 suncobrana, što je više od minimalno propisane naknade Javnim natječajem.
Ponuditelj Aminess d.d., OIB: 58935879058 dao je ponudu na iznos od 42,22 eura po komadu sredstva za 150 suncobrana, što je više od minimalno propisane naknade Javnim natječajem.
Oba ponuditelja ispunjavaju uvjete na jednaki način osim ponuđene cijene, stoga se ponuda ponuditelja NOVA CAMPING d.o.o., OIB: 69210019684 odabire kao najpovoljnija.
Sukladno članku 42. stavku 1. Zakona o upravnom sporovima („Narodne novine“, broj: 36/24), tužba, odnosno pokretanje upravnog spora protiv ove Odluke nema odgodni učinak.
Sukladno dostupnim informacijama i dokazima, odlučeno je kako je i prethodno navedeno.
Ova upravna stvar je riješena sukladno Zakonu o općem upravnom postupku („Narodne novine“, broj: 47/09 i 110/21), Zakonu o pomorskom dobru i morskim lukama („Narodne novine“, broj 83/23), Zakonu o upravnim sporovima („Narodne novine“, broj: 36/24).

UPUTA O PRAVNOM LIJEKU:
Protiv ove Odluke se može pokrenuti upravni spor, a tužba nema odgodni učinak sukladno članku 42. stavku 1. Zakona o upravnom sporovima („Narodne novine“, broj: 36/24).

